અમદાવાદ: ધીમા વરસાદી માહોલ વચ્ચે આજે રાજ્યના પૂર્વ મુખ્યપ્રધાન અને દેશના વડા પ્રધાન નરેન્દ્ર મોદીએ ચાર વર્ષ પહેલાં તરતી મૂકેલી ‘સૌની યોજના’નો આજે પ્રારંભ કરાવ્યો હતો. સ્વપ્ન સમી નર્મદાના નીરની આ યોજનાનું વડા પ્રધાન નરેન્દ્ર મોદીએ પડધરી પાસેના આજી ડેમ-૩ ખાતે પહોંચીને સ્વિચ દબાવી લોકાર્પણ કર્યું હતું. જેનાથી આજથી અાજી-૩માં નર્મદાનાં નીર ભરાવવાનું શરૂ થયું છે. ઉપરાંત નર્મદાના પાણીથી ૧૧પ ડેમ ભરવાના પહેલા તબક્કાની શરૂઆત થઇ છે.